Energetika vazirligi huzuridagi Qayta tiklanuvchi energiya manbalari milliy ilmiy-tadqiqot institutida quyosh radiatsiyasi, shamol tezligi va yo‘nalishi, havo harorati va namligi hamda yog‘ingarchilik miqdorini o‘lchab borish meteostansiyasi sanoat namunasi qurildi. Meteostansiya boshqaruv dasturi ishlab chiqildi va Intellektual mulk agentligidan elektron hisoblash mashinalari (EHM) dasturi uchun patent guvohnomasi olindi. Meteostansiya datchiklaridan olingan ma’lumotlar distansion tarzda asosiy kompyuterga uzatiladi va tahlil qilib boriladi, deyiladi Energetika vazirligi matbuot xizmati xabarida.